ΠΕΡΙΕΧΟΜΕΝΑ
ΑΠΟΦΑΣΕΙΣ
Αντικατάσταση Κανονισμού για τη Χορήγηση
Ανταποδοτικών Υποτροφιών σε Μεταπτυχιακούς
Φοιτητές και Υποψήφιους Διδάκτορες για Παροχή Επικουρικού Διδακτικού Έργου Πανεπιστημί-
ου Δυτικής Αττικής.
Μεταβολή γνωστικού αντικειμένου της Ειρήνης
Οροβού, Επίκουρης Καθηγήτριας στο Τμήμα Μαιευτικής της Σχολής Επιστημών Υγείας του Πανεπι-
στημίου Δυτικής Μακεδονίας.
ΑΠΟΦΑΣΕΙΣ
Αριθμ. 19350
(1)
Αντικατάσταση Κανονισμού για τη Χορήγηση
Ανταποδοτικών Υποτροφιών σε Μεταπτυχιακούς Φοιτητές και Υποψήφιους Διδάκτορες για
Παροχή Επικουρικού Διδακτικού Έργου Πανεπιστημίου Δυτικής Αττικής.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ
Έχοντας υπόψη:
1. Τον ν. 4521/2018 «Ίδρυση Πανεπιστημίου Δυτικής
Αττικής και Άλλες Διατάξεις» (Α’ 38).
2. Τον ν. 4610/2019 «Συνέργειες Πανεπιστημίων και
Τ.Ε.Ι., Πρόσβαση στην Τριτοβάθμια Εκπαίδευση, Πειραματικά Σχολεία, Γενικά Αρχεία του Κράτους και Λοιπές
Διατάξεις» (Α’ 70).
3. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της Ποιότητας, της
Λειτουργικότητας και της Σύνδεσης των Α.Ε.Ι. με την Κοινωνία και Λοιπές Διατάξεις» (Α’ 141) και ιδίως την παρ. 4
του άρθρου 16, το άρθρο 30, το άρθρο 44, την παρ. 5
του άρθρου 83, το άρθρο 93, το άρθρο 175, την παρ. 3
του άρθρου 223 και την παρ. 2 του άρθρου 283.
4. Την υπ’ αρ. 46969/12-05-2023 διαπιστωτική πράξη
του Αντιπρύτανη Έρευνας και Δια Βίου Εκπαίδευσης του
Πανεπιστημίου Δυτικής Αττικής «Εκλογή Πρύτανη του
Πανεπιστημίου Δυτικής Αττικής» (Υ.Ο.Δ.Δ. 454).
5. Την υπ’ αρ. 77275/1-09-2023 πράξη του Πρύτανη
του Πανεπιστημίου Δυτικής Αττικής «Ορισμός Αντιπρυτάνεων, Τομέων Ευθύνης Αυτών, Κατανομής Αρμο-
διοτήτων και Σειράς Αναπλήρωσης του Πρύτανη του
Πανεπιστημίου Δυτικής Αττικής» (Υ.Ο.Δ.Δ. 921), καθώς
και την υπ’ αρ. 94297/12-10-2023 (Υ.Ο.Δ.Δ. 1141) τροποποίηση αυτής.
6. Την υπ’ αρ. 80818/12-09-2023 πράξη του Πρύτανη του Πανεπιστημίου «Συγκρότηση της Συγκλήτου
του Πανεπιστημίου Δυτικής Αττικής» (ΑΔΑ: 9ΖΥΨ46Μ9ΞΗ-ΘΑΔ), καθώς και τις υπ’ αρ. 97386/19-10-2023
(ΑΔΑ: ΨΛΓΧ46Μ9ΞΗ-Ι07) και 93337/18-10-2024 (ΑΔΑ:
ΡΨΘΦ46Μ9ΞΗ-6ΗΙ) πράξεις του ιδίου Οργάνου Διοίκησης.
7. Την υπ’ αρ. 82885/18-09-2023 πράξη του Πρύτανη
του Πανεπιστημίου Δυτικής Αττικής «Τοποθέτηση Εκτελεστικού Διευθυντή στο Πανεπιστήμιο Δυτικής Αττικής»
(Υ.Ο.Δ.Δ. 1049).
8. Τον ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο «Πρόγραμμα Διαύγεια» και άλλες διατάξεις»
(Α’ 112) και την τροποποίηση αυτού με το άρθρο 23 του
ν. 4210/2013 (Α’ 254).
9. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας
(ΕΕ) 2016/2102 και της Οδηγίας (ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και Άλλες Διατάξεις» (Α’ 184).
10. Την υπ’ αρ. 74268/12-10-2020 απόφαση της Συγκλήτου του Πανεπιστημίου Δυτικής Αττικής «Εσωτερι-
κός Κανονισμός Λειτουργίας του Πανεπιστημίου Δυτικής
Αττικής» (Β’ 4621).
11. Την υπ’ αρ. 63190/16-09-2020 απόφαση της Συγκλήτου του Πανεπιστημίου Δυτικής Αττικής «Έγκριση
του Οδηγού Χρηματοδότησης και Διαχείρισης του Ειδικού Λογαριασμού Κονδυλίων Έρευνας του Πανεπιστημί-
ου Δυτικής Αττικής» (Β’ 4232), όπως ισχύει σήμερα μετά
τις υπ’ αρ.: α. 112000/14-12-2021 (Β’ 6061) απόφαση της
Συγκλήτου και β. 14302/24-04-2023 (Β’ 3067) απόφαση
του Πρυτανικού Συμβουλίου του Ιδρύματος, κατά το μέρος που δεν αντίκειται στις διατάξεις του ν. 4957/2022
(Α’ 141).
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
28 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 909
28.02.2025 19:32:15
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 909/28.02.2025
12. Την υπ’ αρ. 81449/13-09-2023 απόφαση της Συγκλήτου του Πανεπιστημίου Δυτικής Αττικής «Έγκριση
Κανονισμού για τη Χορήγηση Ανταποδοτικών Υποτροφιών σε Μεταπτυχιακούς Φοιτητές και Υποψήφιους Δι-
δάκτορες για Παροχή Επικουρικού Διδακτικού Έργου
του Πανεπιστημίου Δυτικής Αττικής» (Β’ 5661).
13. Την υπ’ αρ. 4/21-02-2025 (Θέμα 5ο) πράξη της Συγκλήτου του Πανεπιστημίου Δυτικής Αττικής, σχετικά
με την «Τροποποίηση της υπ’ αρ. 81449/13-09-2023
(Β’ 5661) της Συγκλήτου του Πανεπιστημίου Δυτικής Αττικής, Σχετικά με την “Έγκριση Κανονισμού για τη Χορή-
γηση Ανταποδοτικών Υποτροφιών σε Μεταπτυχιακούς
Φοιτητές και Υποψήφιους Διδάκτορες για Παροχή Επικουρικού Διδακτικού Έργου του Πανεπιστημίου Δυτικής
Αττικής”», κατά την οποία αποφασίστηκε η αντικατάσταση του υπ’ αρ. 81449/13-09-2023 (Β’ 5661) κανονισμού.
14. Την ανάγκη του Πανεπιστημίου Δυτικής Αττικής για
τη χορήγηση ανταποδοτικών υποτροφιών σε Μεταπτυχιακούς φοιτητές και Υποψήφιους Διδάκτορες αυτού για
παροχή επικουρικού διδακτικού έργου.
15. Την ανάγκη του Πανεπιστημίου Δυτικής Αττικής για
την τροποποίηση του υφιστάμενου Κανονισμού για τη
χορήγηση ανταποδοτικών υποτροφιών σε Μεταπτυχιακούς φοιτητές και Υποψήφιους Διδάκτορες αυτού για
παροχή επικουρικού διδακτικού έργου.
16. Την εύρυθμη λειτουργία του Πανεπιστημίου Δυτικής Αττικής.
17. Την εισήγηση του Αναπληρώνοντος τον Πρύτανη,
δυνάμει της υπ’ αρ. 77275/01-09-2023 (Υ.Ο.Δ.Δ. 921) πράξης αυτού, όπως ισχύει, κ. Πέτρου Καλαντώνη, Καθηγητή
και Αντιπρύτανη Έρευνας, Καινοτομίας και Δια Βίου Μάθησης του Πα.Δ.Α. σχετικά με τη χορήγηση ανταποδο-
τικών υποτροφιών.
18. Το γεγονός ότι με την παρούσα απόφαση δεν
προκαλείται δαπάνη σε βάρος του κρατικού προϋπολογισμού ή του Προϋπολογισμού του Πανεπιστημίου
Δυτικής Αττικής
19. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζει:
Nα εγκρίνει την αντικατάσταση της υπ’ αρ. 81449/
13-09-2023 απόφασης της Συγκλήτου του Πανεπιστημίου Δυτικής Αττικής «Έγκριση Κανονισμού για τη Χορή-
γηση Ανταποδοτικών Υποτροφιών σε Μεταπτυχιακούς
Φοιτητές και Υποψήφιους Διδάκτορες για Παροχή Επικουρικού Διδακτικού Έργου του Πανεπιστημίου Δυτικής
Αττικής» (Β’ 5661), ως ακολούθως:
Εσωτερικός Κανονισμός Πανεπιστημίου Δυτικής Αττικής για τη Χορήγηση Ανταποδοτικών Υποτροφιών σε
Μεταπτυχιακούς φοιτητές και Υποψήφιους Διδάκτορες
Για Παροχή Επικουρικού Διδακτικού Έργου
Το Πανεπιστήμιο Δυτικής Αττικής (Πα.Δ.Α.), προκειμένου να υποστηρίξει τις εκπαιδευτικές δραστηριότητές
του με την ενσωμάτωση ενισχυτικής διδασκαλίας επιπρόσθετα των κύριων διαλέξεων παρέχει ανταποδοτικές
υποτροφίες στους φοιτητές δεύτερου και τρίτου κύκλου
ως ακολούθως:
1. Ως επικουρικό διδακτικό έργο ορίζεται η επικουρία των μελών Διδακτικού Ερευνητικού Προσωπικού
(Δ.Ε.Π.) κατά την άσκηση του διδακτικού τους έργου,
η διεξαγωγή φροντιστηρίων, εργαστηριακών ασκήσεων με σκοπό την καλύτερη εμπέδωση/κατανόηση του
γνωστικού αντικειμένου του θεωρητικού μέρους του/
ων μαθήματος/ων, η εποπτεία εξετάσεων (συμμετοχή
στην επιτήρηση των τελικών εξετάσεων και των ενδιάμεσων διαγωνισμάτων (προόδων) μαθημάτων) και η
διόρθωση ασκήσεων/εργασιών ως προς το θεωρητικό
ή εργαστηριακό ή πρακτικό μέρος. Η ενισχυτική διδασκαλία του παρόντος άρθρου σε καμία περίπτωση δεν
αντικαθιστά το διδακτικό έργο, το οποίο αφορά στην
παροχή αυτοδύναμου διδακτικού έργου, το οποίο διεξάγεται αποκλειστικά από το τακτικό ή έκτακτο διδακτικό
προσωπικό του Πανεπιστημίου.
Οι μεταπτυχιακοί φοιτητές δύναται να ασκούν επικουρικό διδακτικό έργο σε προγράμματα σπουδών πρώτου
κύκλου, ενώ οι υποψήφιοι διδάκτορες σε προγράμματα
σπουδών πρώτου και δεύτερου κύκλου υπό την επίβλεψη διδάσκοντος του προγράμματος σπουδών.
2. Δικαίωμα συμμετοχής έχουν οι μεταπτυχιακοί φοιτητές και υποψήφιοι διδάκτορες που φοιτούν σε προγράμ-
ματα σπουδών δεύτερου και τρίτου κύκλου του ΠαΔΑ,
καθώς και σε διιδρυματικά προγράμματα σπουδών όπου
μετέχει το ΠαΔΑ και που αναμένεται να κατέχουν την
ιδιότητα αυτή καθ’ όλο το ακαδημαϊκό εξάμηνο που θα
αφορά η σύμβαση. Αποκλείονται από τη δυνατότητα
λήψης ανταποδοτικής υποτροφίας οι ακόλουθες κατηγορίες φυσικών προσώπων:
α) Μεταπτυχιακοί φοιτητές, οι οποίοι έχουν υπερβεί τον κανονικό χρόνο φοίτησης του προγράμματος
σπουδών β’ κύκλου, στο οποίο είναι εγγεγραμμένοι
όπως αυτός καθορίζεται από τον αντίστοιχο Κανονισμό
ή το Πρόγραμμα Σπουδών του Τμήματος και υποψήφιοι
διδάκτορες που έχουν υπερβεί την ανώτατη χρονική
διάρκεια ολοκλήρωσης της διδακτορικής διατριβής
του άρθρου 93 του ν. 4957/2022, ή θα υπερβούν τα ως
άνω ανώτατα χρονικά διαστήματα, κατά τη διάρκεια της
υποτροφίας.
β) Δημόσιοι υπάλληλοι, μόνιμοι και Ι.Δ.Α.Χ. ή δημόσιοι
λειτουργοί που απασχολούνται σε φορείς του δημοσίου
τομέα, κατά την έννοια των περ. α’ έως στ’ της παρ. 1 του
άρθρου 14 του ν. 4270/2014 (Α’ 143).
γ) Ακαδημαϊκοί υπότροφοι σε οποιοδήποτε Α.Ε.Ι. της
ημεδαπής.
δ) Μέλη Δ.Ε.Π., Ε.Ε.Π., Ε.ΔΙ.Π., Ε.ΤΕ.Π. των Α.Ε.Ι. ή εντεταλμένοι διδάσκοντες σε Α.Ε.Ι. της ημεδαπής ή αλλοδαπής.
ε) Ερευνητές σε ερευνητικά κέντρα της ημεδαπής ή
αλλοδαπής.
στ) Φυσικά πρόσωπα, που λαμβάνουν ήδη ανταποδοτική υποτροφία από άλλη πηγή ή κάθε είδους υποτροφία
από τον φορέα. Επιτρέπεται η λήψη δύο (2) υποτροφιών
της περ. ii της παρ. 3, υπό την προϋπόθεση ότι το σύνολο των ωρών δεν υπερβαίνει τις μέγιστες ώρες μιας
πλήρους υποτροφίας.
Οι υποψήφιοι μαζί με την αίτηση υποψηφιότητας
υποβάλλουν υπέυθυνη δήλωση ότι δεν υπάγονται σε
μία από τις άνω κατηγορίες ή (ως προς την περ. στ’) ότι
εφόσον επιλεγούν θα παραιτηθούν από τη λήψη της
έτερης υποτροφίας.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 909/28.02.2025
3. Η υποτροφία μπορεί να είναι πλήρης ή μερική και
παρέχεται ανά ακαδημαϊκό εξάμηνο.
I) Το ύψος μίας πλήρους υποτροφίας για παροχή επικουρικού διδακτικού έργου, συνολικής διάρκειας 224
ωρών ανά ακαδημαϊκό εξάμηνο ανέρχεται έως το ποσό
των τριών χιλιάδων διακοσίων (3.200,00) ευρώ για τους
υποψήφιους διδάκτορες και έως το ποσό των χιλίων
εξακοσίων (1.600,00) ευρώ για τους μεταπτυχιακούς
φοιτητές.
ii) Το ύψος μιας μερικής υποτροφίας ανέρχεται:
α) Για τους υποψήφιους διδάκτορες στο ποσό των δύο
χιλιάδων τετρακοσίων (2.400,00) ευρώ για παροχή επικουρικού διδακτικού έργου, συνολικής διάρκειας 168
ωρών ανά εξάμηνο, στο ποσό των χιλίων εξακοσίων
(1.600,00) ευρώ για έργο 112 ωρών και στο ποσό των
οκτακοσίων (800,00) ευρώ για έργο 56 ωρών,
β) για μεταπτυχιακούς φοιτητές στο ποσό των χιλίων διακοσίων (1.200,00) ευρώ για παροχή επικουρικού
διδακτικού έργου, συνολικής διάρκειας 168 ωρών ανά
εξάμηνο, στο ποσό των οκτακοσίων (800,00) ευρώ για
έργο 112 ωρών και στο ποσό των τετρακοσίων (400,00)
ευρώ για έργο 56 ωρών.
Δύναται, με εισήγηση του Πρύτανη ή του αρμόδιου
Αντιπρύτανη (στον οποίο έχουν ανατεθεί τα ακαδημαϊκά θέματα) ύστερα από γνώμη της Επιτροπής Ερευνών
ως προς την ύπαρξη διαθεσίμων πόρων, εφόσον πρόκειται να καλυφθούν αυτές από τον Ειδικό Λογαρια-
σμό Κονδυλίων Έρευνας (Ε.Λ.Κ.Ε.), και απόφαση της
Συγκλήτου, οι υποτροφίες, στο σύνολό τους ή μέρος
του συνολικού τους αριθμού, να παρατείνονται για,
μέχρι το πολύ, δύο επόμενα ακαδημαϊκή έτη, ανάλογα
με τις ανάγκες των Τμημάτων, με τους ίδιους όρους
ή και τροποποιώντας μια σύμβαση υποτροφίας από
πλήρη σε μερική ή από μερική σε πλήρη, εφόσον δεν
μεταβάλλεται το σύνολο των εγκεκριμένων ωρών όλων
των υποτροφιών.
Η δαπάνη για τις υποτροφίες καλύπτεται είτε από τον
τακτικό προϋπολογισμό είτε (ως προς τους υποψήφιους
διδάκτορες μόνο) από έργα του Ε.Λ.Κ.Ε. για κάλυψη εκπαιδευτικών αναγκών του ΑΕΙ/χορήγηση υποτροφιών
(άρθρα 84 παρ. 4, 237 παρ. 7 παρ. β’ και στ’, 242 παρ. 2
ν. 4957/2022 ή/και άρθρο 132 ν. 4763/2020), χρηματοδοτούμενα από ίδιους πόρους του Ε.Λ.Κ.Ε.. Εάν η δαπάνη
καλύπτεται από τον τακτικό προϋπολογισμό, ως προς
τις ώρες απασχόλησης και το ύψος της υποτροφίας, καθώς και τις λοιπές προϋποθέσεις, διαδικασία, κριτήρια
κ.λπ. Ισχύει ο παρών κανονισμός, εφόσον δεν έρχεται
σε αντίθεση με τα ειδικότερα οριζόμενα από τις κείμενες διατάξεις και τις κατ’ εξουσιοδότηση εκδιδόμενες
υπουργικές αποφάσεις. Ανταποδοτικές υποτροφίες
για επικουρική διδασκαλία σε Προγράμματα Σπουδών
δεύτερου κύκλου (ΠΜΣ) δίνονται μόνο σε υποψήφιους
διδάκτορες του Τμήματος που διενεργεί το ΠΜΣ ή της
οικείας Σχολής, και μόνο εφόσον το ΠΜΣ δεν λειτουργεί
με τέλη φοίτησης. Σε ΠΜΣ με τέλη φοίτησης η διαδικασία χορήγησης ανταποδοτικών υποτροφιών, το ύψος, ο
αριθμός και τα κριτήρια χορήγησης καθορίζονται από
τον κανονισμό λειτουργίας του Προγράμματος και καλύπτονται από πόρους του ΠΜΣ.
4. Κριτήρια επιλογής.
Για την επιλογή των υποψηφίων θα λαμβάνεται υπόψη:
α) Σε περίπτωση μεταπτυχιακών φοιτητών η γενική
επίδοση τους στα μαθήματα (βαθμός κατάταξης). Σε
περίπτωση ισοβαθμίας θα γίνεται κλήρωση. Ο βαθμός
κατάταξης κάθε αίτησης θα προκύπτει από την παρακάτω σχέση:
Bαθμός κατάταξης= 0,4 Χ Β/Υ +0,3 Χ ΜΟ +0,3 Χ Ζ
(εφόσον προβλέπεται συνέντευξη ή εξέταση γνώσεων/δοκιμασία δεξιοτήτων)
Όπου:
Β:  Το πλήθος όλων των μαθημάτων που έχει περάσει
ο φοιτητής
Υ:  Το πλήθος των συνολικών μαθημάτων έως το τελευταίο εξάμηνο φοίτησης του φοιτητή για το οποίο έχει
προλάβει να εξεταστεί
ΜΟ:  Ο Μέσος Όρος της βαθμολογίας του φοιτητή και
Ζ:  Βαθμός συνέντευξης (ανώτατη βαθμολογία 10) ή
εξέτασης γνώσεων/δοκιμασίας δεξιοτήτων (ανώτατη
βαθμολογία 10) - αν προβλέπονται και τα δύο ο μέσος
όρος αυτών).
β) Σε περίπτωση υποψηφίων διδακτόρων θα λαμβάνεται υπόψη:
- Συνάφεια με το γνωστικό αντικείμενο των μαθημάτων στο πλαίσιο των οποίων θα παρασχεθεί επικουρικό
διδακτικό έργο. Κατά την αξιολόγηση του κριτηρίου της
συνάφειας συνεκτιμώνται τα εξής κριτήρια: α) Συνάφεια
του τίτλου και του αντικειμένου της υπό εκπόνηση διδακτορικής διατριβής, εφόσον ο υποψήφιος είναι υποψή-
φιος διδάκτορας ή του τίτλου και του γνωστικού αντικειμένου του προγράμματος μεταπτυχιακών σπουδών,
εφόσον ο υποψήφιος είναι μεταπτυχιακός φοιτητής (30
μόρια), β) συνάφεια του επιστημονικού- ή συγγραφικού έργου του υποψηφίου (δημοσιεύσεις, ανακοινώσεις,
συμμετοχή σε ημερίδες ή συνέδρια κ.λπ.) με τα γνωστικά
αντικείμενα του οικείου Τμήματος (7,5 μόρια), γ) συνάφεια του επικουρικού διδακτικού έργου του υποψηφί-
ου (εφόσον υφίσταται) με τα γνωστικά αντικείμενα του
οικείου Τμήματος (7,5 μόρια) (ΣΥΝΟΛΟ έως 45 μόρια).
- Εμπειρία στη διεξαγωγή επικουρικού διδακτικού
έργου σε προγράμματα σπουδών Α.Ε.Ι. με τα γνωστικά
αντικείμενα των μαθημάτων, τα οποία πέραν του θεωρητικού μέρους έχουν και εργαστηριακό μέρος, του
Τμήματος του ΠΑ.Δ.Α.: Ένα (1) μόριο για κάθε ένα (1)
μάθημα ανά ακαδημαϊκό εξάμηνο στο οποίο ο/η υποψήφιος/α συμμετείχε ως επικουρικό διδακτικό προσωπικό,
με ανώτατο όριο μοριοδότησης τα δέκα (10) μαθήματα
(0 - 10 μόρια)
- Επιστημονικό  - συγγραφικό έργο/ΔημοσιεύσειςΑνακοινώσεις (συναφή με τα γνωστικά αντικείμενα των
Τμημάτων του ΠΑ.Δ.Α.) σε συνέδρια: Κάθε δημοσίευση
ή ανακοίνωση σε συνέδριο λαμβάνει δύο (2) μόρια με
ανώτατο όριο μοριοδότησης τις πέντε (5) δημοσιεύσεις
και ανακοινώσεις σε συνέδρια. (0 - 10 μόρια).
- Λοιπά κριτήρια αριστείας: Βραβεία, ακαδημαϊκές διακρίσεις, λήψη υποτροφιών κ.λπ. Κάθε υποψήφιος που
κατέχει κατ’ ελάχιστον μια διάκριση για την ακαδημαϊκή
του επίδοση λαμβάνει πέντε (5) μόρια.
(ΣΥΝΟΛΟ 70 μόρια)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 909/28.02.2025
Με την πρόσκληση μπορεί να εξειδικεύονται περαιτέρω τα ως άνω κριτήρια και να προβλέπεται συνέντευξη
ή εξέταση γνώσεων/δοκιμασία δεξιοτήτων με ανώτατο
αριθμό μορίων τα δέκα (10) μόρια.
5. Η διαδικασία χορήγησης των υποτροφιών του παρόντος έχει ως εξής:
Η Σύγκλητος, ύστερα από εισήγηση της Επιτροπής
Ερευνών ή του Πρύτανη ή του αρμόδιου Αντιπρύτανη
στον οποίο έχουν ανατεθεί τα ακαδημαϊκά θέματα, και
γνώμη της Επιτροπής Ερευνών ως προς την ύπαρξη
διαθέσιμων πόρων, εφόσον πρόκειται να καλυφθούν
αυτές από τον Ε.Λ.Κ.Ε., καθορίζει τον ανώτατο αριθμό
ανταποδοτικών υποτροφιών ανά Τμήμα στα γνωστικά
αντικείμενα των μαθημάτων, τα οποία πέραν του θεωρητικού μέρους έχουν και εργαστηριακό μέρος, για
το ακαδημαϊκό εξάμηνο και το ύψος αυτών εντός των
ορίων της παρ. 3. Ως μαθήματα, τόσο με θεωρητικό
μέρος, όσο και εργαστηριακό μέρος, νοούνται αυτά
που απαιτούν σύμφωνα με το πρόγραμμα σπουδών
τη διεξαγωγή εργαστηρίων και εργαστηριακών ασκήσεων, την άσκηση πράξης και εν γένει την οργάνωση
και το συντονισμό εκπαιδευτικών δραστηριοτήτων
που αποσκοπούν στην εμβάθυνση και εμπέδωση σε
υψηλό επίπεδο γνώσεων των φοιτητών σε επιστημονικές περιοχές του γνωστικού αντικειμένου του
προγράμματος σπουδών. Ακολούθως, με αποφάσεις
των Συνελεύσεων των οικείων Τμημάτων ορίζεται η
Τριμελής Επιτροπή Αξιολόγησης των αιτήσεων-δικαιολογητικών Αν η χρηματοδότηση προέρχεται από τον
τακτικό προϋπολογισμό ορίζεται και Τριμελής Επιτροπή Ενστάσεων ενιαία για το σύνολο των θέσεων του
Τμήματος. Αν η χρηματοδότηση προέρχεται από τον
τακτικό προϋπολογισμό κατατίθεται αίτημα ανάληψης
υποχρέωσης και μετά δημοσιεύεται για την επιλογή των
δικαιούχων η σχετική πρόσκληση από το Πανεπιστήμιο,
η οποία αναρτάται στη Διαύγεια, στις ιστοσελίδες του
Πανεπιστημίου, των Τμημάτων και στον πίνακα ανακοινώσεων από τις Γραμματείες. Η προθεσμία υποβολής
αιτήσεων ορίζεται σε έξι (6) ημερολογιακές μέρες. Αν
η χρηματοδότηση γίνεται μέσω έργου/προγράμματος
που διαχειρίζεται ο Ε.Λ.Κ.Ε., οι αποφάσεις των Συνελεύσεων αποστέλλονται στον Επιστημονικά Υπεύθυνο του
οικείου έργου, ο οποίος καταθέτει στη ΜΟΔΥ αίτημα
δημοσίευσης πρόσκλησης. Με απόφαση της Επιτροπής
Ερευνών εγκρίνεται το σχέδιο πρόσκλησης και οι Επιτροπές Αξιολόγησης που έχουν προτείνει τα Τμήματα.
Η προθεσμία υποβολής αιτήσεων ορίζεται σε έξι (6)
ημερολογιακές μέρες. Κατά τα λοιπά εφαρμόζονται
τα οριζόμενα στα άρθρα 229 επ. του ν. 4957/2022 και
τον Οδηγό Χρηματοδότησης του Ε.Λ.Κ.Ε. του Πα.Δ.Α. Η
πρόσκληση αναρτάται στη Διαύγεια, στις ιστοσελίδες
του Ε.Λ.Κ.Ε., του Πανεπιστημίου, των Τμημάτων και στον
πίνακα ανακοινώσεων από τις Γραμματείες. Στην περίπτωση αυτή η Επιτροπή Ενστάσεων είναι η επιτροπή
του άρθρου 245 του ν. 4957/2022.
Η αξιολόγηση των υποψηφίων γίνεται από τη Συνέλευση του Τμήματος κατόπιν σχετικής εισήγησης από
την Τριμελή Επιτροπή Αξιολόγησης. Η Επιτροπή Αξιολόγησης καταρτίζει Πίνακα Κατάταξης των υποψηφίων
κατά φθίνουσα σειρά κατάταξης και Πίνακα αποκλεισθέντων. Επίσης, η Επιτροπή Αξιολόγησης στον ανωτέρω
πίνακα εισηγείται και τα μαθήματα, με θεωρητικό και
εργαστηριακό μέρος, του ΠΠΣ του Τμήματος, στα οποία
μπορεί να αξιοποιηθεί ο κάθε υποψήφιος. Η Συνέλευση
του Τμήματος αξιολογεί τους υποψηφίους, καταρτίζει
τον τελικό Πίνακα Κατάταξης των υποψηφίων κατά
φθίνουσα σειρά κατάταξης καθώς και τον τελικό Πίνακα αποκλεισθέντων, αναθέτει το επικουρικό διδακτικό
έργο ανά υποψήφιο (ώρες επικουρικού έργου ανά μάθημα) και υποβάλει το σχετικό απόσπασμα πρακτικών
της στην Επιτροπή Ερευνών, συνοδευόμενο από τεκμηριωμένη Εισηγητική Έκθεση της Επιτροπής Αξιολόγησης
των υποψηφίων. Στην απόφαση αυτή της Συνέλευσης
του Τμήματος επίσης, ορίζεται και το είδος των ανταποδοτικών υποτροφιών που θα χορηγηθούν ανά υποψή-
φιο (πλήρης - μερική), καθώς και ο επιβλέπων διδάσκων
για κάθε μάθημα. Επίσης, αν στο επικουρικό διδακτικό έργο που θα ανατεθεί, περιλαμβάνεται επικουρία
στην άσκηση των φοιτητών εκτός των εγκαταστάσεων
του Πα.Δ.Α. και ανάλογα με τη φύση των ασκήσεων,
δηλώνεται αν απαιτείται σύναψη ασφαλιστικής κάλυψης ατυχήματος ή/και ασφάλισης αστικής ευθύνης, την
οποία θα οφείλει να προσκομίσει ο υπότροφος πριν τη
σύναψη της σύμβασης υποτροφίας. Επισημαίνεται ότι,
μια πλήρης ανταποδοτική υποτροφία μπορεί να συμβασιοποιηθεί από το οικείο Τμήμα σε έως τέσσερις μερικές
υποτροφίες, εφόσον στο σύνολό τους δεν υπερβαίνουν
το ποσό της πλήρους υποτροφίας. Σε περίπτωση ισοβαθμίας μεταξύ δύο ή περισσοτέρων υποψηφίων, η σχε-
τική σειρά τους στον πίνακα κατάταξης καθορίζεται με
δημόσια κλήρωση που διενεργείται από τη Συνέλευση
του Τμήματος, παρουσία των ενδιαφερομένων. Ο/Η
Πρόεδρος της Συνέλευσης ορίζει και τον ακριβή τόπο
και χρόνο της κλήρωσης και κάθε άλλο σχετικό θέμα,
περιλαμβανομένων των θεμάτων που αφορούν στη δημοσιότητα της κλήρωσης. Οι υποψήφιοι/ες ενημερώνο-
νται σχετικά, με μήνυμα ηλεκτρονικού ταχυδρομείου
που τους αποστέλλεται είκοσι τέσσερις (24) τουλάχιστον
ώρες πριν από τη διενέργεια της κλήρωσης.
Οι πίνακες με τις μονάδες βαθμολόγησης των υποψηφίων στα παραπάνω κριτήρια, με αναφορά στον αριθμό
πρωτοκόλλου υποβολής της αίτησής τους, θα αναρτώνται στον ιστότοπο του Προγράμματος «ΔΙΑΥΓΕΙΑ», κα-
θώς και στην ιστοσελίδα της Επιτροπής Ερευνών του
Ε.Λ.Κ.Ε. του Πανεπιστημίου Δυτικής Αττικής. Επισημαίνεται ότι κάθε υποψήφιος που υποβάλλει αίτηση, μπορεί
να κληθεί να συνδράμει στη διδασκαλία οποιουδήποτε
μαθήματος/εργαστηρίου/φροντιστηρίου κ.λπ. του οικείου Τμήματος..
Η προθεσμία για υποβολή ενστάσεων είναι τρείς (3)
ημερολογιακές ημέρες, από την επομένη της ανάρτησης
των αποτελεσμάτων στον διαδικτυακό τόπο του Τμήματος ή του Ε.Λ.Κ.Ε. (αν η πρόσκληση έχει δημοσιευθεί
μέσω του Ε.Λ.Κ.Ε.). Αν η πρόσκληση προβλέπει συνέντευξη ή εξέταση γνώσεων/δοκιμασία δεξιοτήτων, δεν επι-
τρέπεται ένσταση για λόγους που αφορούν τη συνέντευξη ή την ως άνω εξέταση/δοκιμασία. Τα αποτελέσματα/
Η εισήγηση της Επιτροπής Ενστάσεων εγκρίνονται από
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 909/28.02.2025
τη Συνέλευση του οικείου Τμήματος και, ακολούθως, από
την Επιτροπή Ερευνών. Η άπρακτη πάροδος της προθεσμίας άσκησης ένστασης καθιστά τα αποτελέσματα
αυτοδικαίως οριστικά.
Οι δικαιούχοι φοιτητές ενημερώνονται από τη Γραμματεία του Τμήματος ή τη ΜΟΔΥ και προσέρχονται για
υπογραφή των συμβάσεων. Η σύμβαση υπογράφεται
από τον Πρύτανη (ή τον αρμοδίως εξουσιοδοτημένο
Αντιπρύτανη - άρθρο 15 παρ. 2 ν. 4957/2022) και τον
φοιτητή (αν η χρηματοδότηση προέρχεται από τον τακτικό προϋπολογισμό) ή από τον Αντιπρύτανη Έρευνας,
Καινοτομίας και Δια Βίου Μάθησης και τον φοιτητή (αν
η χρηματοδότηση προέρχεται από έργο του Ε.Λ.Κ.Ε.).
Σε περίπτωση κωλύματος του πρώτου σε σειρά κατάταξης, καλείται ο αμέσως επόμενος υποψήφιος, έως
την εξάντληση του πίνακα κατάταξης. Το Πα.Δ.Α. και
η Επιτροπή Ερευνών του Ε.Λ.Κ.Ε. με τη δημοσίευση
πρόσκλησης και την επικύρωση των πινάκων κατάταξης δεν αναλαμβάνουν καμία δέσμευση προς σύναψη
σύμβασης, δεδομένου ότι επαφίεται στην πλήρη διακριτική τους ευχέρεια η σύναψη ή μη συμβάσεων, ο
αριθμός αυτών, αποκλειομένης οιασδήποτε αξιώσεως
των ενδιαφερομένων.
6. Για την υπογραφή της σύμβασης οι υπότροφοι
απαιτείται να προσκομίσουν ασφαλιστήριο συμβόλαιο
κάλυψης ατυχήματος (αν ο υπότροφος δεν είναι ήδη
ασφαλισμένος για τον κίνδυνο αυτό), καθώς και ασφαλιστήριο συμβόλαιο αστικής ευθύνης, εφόσον τα παραπά-
νω απαιτούνται, σύμφωνα με την απόφαση της οικείας
Συνέλευσης Τμήματος, όπως ανωτέρω ορίζεται.
7. Η απόδοση της υποτροφίας, που αφορά στη διεξαγωγή επικουρικού διδακτικού έργου, πραγματοποιείται
σε έως τέσσερις (4) δόσεις ποσού ανάλογου με το εκτελεσθέν έργο. Επιτρέπεται η απουσία του υποτρόφου για
λόγους ανωτέρας βίας (πχ ασθενείας) για έως τριάντα
(30) ώρες ανά εξάμηνο, εφόσον έχει έγκαιρα ενημερώσει
και δεν έχει καταστεί εφικτό να μεταφερθεί η υλοποίηση
του έργου σε άλλες ώρες και ημέρες.
Για την απόδοση εκάστης δόση της υποτροφίας απαιτείται βεβαίωση ορθής ολοκλήρωσης της ανταποδοτι-
κής υποτροφίας, που υπογράφεται από τον Πρόεδρο του
εκάστοτε Τμήματος και τον Επιβλέποντα Διδάσκοντα.
8. Οι υπότροφοι οφείλουν να ενημερώνουν για οποιαδήποτε αλλαγή της κατάστασης φοίτησής τους (π.χ. ολο-
κλήρωση σπουδών, διαγραφή κ.λπ.).
9. Οι υπότροφοι οφείλουν στο τελικό κείμενο της διδακτορικής διατριβής, καθώς και στις επιστημονικές δημο-
σιεύσεις που θα προκύψουν στο πλαίσιο χορήγησης της
υποτροφίας να αναγράφουν ως επισήμανση το Έργο από
το οποίο χρηματοδοτήθηκε η εκπόνησή της.
Η απόφαση αυτή να δημοσιευθεί στην Εφημερίδα της
Κυβερνήσεως.
Αιγάλεω, 25 Φεβρουαρίου 2025
Ο Αντιπρύτανης
Έρευνας Καινοτομίας
και Δια Βίου Μάθησης
ΠΕΤΡΟΣ ΚΑΛΑΝΤΩΝΗΣ
Αριθμ. 3515
(2)
Μεταβολή γνωστικού αντικειμένου της Ειρήνης
Οροβού, Επίκουρης Καθηγήτριας στο Τμήμα Μαιευτικής της Σχολής Επιστημών Υγείας του Πανε-
πιστημίου Δυτικής Μακεδονίας.
Ο ΠΡΥΤΑΝΗΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Το π.δ. 92/2003 «’Ίδρυση Πανεπιστημίου Δυτικής
Μακεδονίας» (Α’ 83).
2. Την υπό στοιχεία 134881α/Β1/23-12-2003 υπουργική απόφαση «Μεταφορά Τμημάτων του Αριστοτελείου
Πανεπιστημίου Θεσσαλονίκης στο Πανεπιστήμιο Δυτικής Μακεδονίας» (Β’ 1975).
3. Το π.δ. 72/2013 «Μετονομασία Τμήματος, συγχώνευση Τμήματος και ίδρυση-συγκρότηση και ανασυγκρό-
τηση Σχολών στο Πανεπιστήμιο Δυτικής Μακεδονίας»
(Α’ 119).
4. Το άρθρα 13 και 14 του ν. 4610/2019 (Α’ 70) περί
ίδρυσης και μετονομασίας Σχολών και Τμημάτων του
Πανεπιστημίου Δυτικής Μακεδονίας.
5. Το άρθρο 152 του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141) .
6. Την υπό στοιχεία Φ.122.1/52519/22/10-05-2023
εγκύκλιο του Υπουργείου Παιδείας και Θρησκευμάτων
«Διευκρινίσεις επί του άρθρου 152 του ν. 4957/2022».
7. Την υπ’ αρ. 4738/11-04-2023 διαπιστωτική πράξη
του Πρύτανη του Πανεπιστημίου Δυτικής Μακεδονίας «Εκλογή Πρύτανη και ορισμός τεσσάρων (4) Αντι-
πρυτάνεων του Πανεπιστημίου Δυτικής Μακεδονίας»
(Υ.Ο.Δ.Δ. 381).
8. Το άρθρο 81 του ν. 5094/2024 «Ενίσχυση του Δημόσιου Πανεπιστημίου - Πλαίσιο λειτουργίας μη κερ-
δοσκοπικών παραρτημάτων ξένων πανεπιστημίων και
άλλες διατάξεις» (Α’ 39).
9. Την υπ’ αρ. 2359/15-12-2023 (Γ’ 857/2018) πράξη του
Πρύτανη του Πανεπιστημίου Δυτικής Μακεδονίας με την
οποία διορίστηκε στη βαθμίδα του Επίκουρου Καθηγητή
με θητεία και ανέλαβε καθήκοντα στις 15-02-2024.
10. Την υπ’ αρ. 620/27-01-2025 αίτηση της Ειρήνης
Οροβού περί αλλαγής γνωστικού αντικειμένου μετά
της συνημμένης τεκμηρίωσης.
11. Το απόσπασμα πρακτικών της υπ’ αρ. 3/07-02-2025
συνεδρίασης της Γενικής Συνέλευσης του Τμήματος Μαιευτικής του Πανεπιστημίου Δυτικής Μακεδονίας.
12. Το γεγονός ότι δεν υπάρχουν Τομείς στο Τμήμα
Μαιευτικής της Σχολής Επιστημών Υγείας του Πανεπιστημίου Δυτικής Μακεδονίας, αποφασίζουμε:
Εγκρίνουμε τη μεταβολή γνωστικού αντικειμένου της
Ειρήνης Οροβού του Στεφάνου, Επίκουρης Καθηγήτριας
επί θητεία στο Τμήμα Μαιευτικής της Σχολής Επιστημών Υγείας του Πανεπιστημίου Δυτικής Μακεδονίας από
«Νοσηλευτική» σε «Μαιευτική (Midwifery) Φροντίδα και
Ψυχική Υγεία της Γυναίκας» διότι πληρούνται οι προϋποθέσεις του άρθρου 152 του ν. 4957/2022 (Α’ 141).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 909/28.02.2025
Η απόφαση αυτή να δημοσιευθεί στην Εφημερίδα της Κυβερνήσεως.
Κοζάνη, 14 Φεβρουαρίου 2025
Ο Πρύτανης
ΘΕΟΔΩΡΟΣ ΘΕΟΔΟΥΛΙΔΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 909/28.02.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200909.pdf | Tokens: 26833]